Akta Pencegahan dan Pengawalan Penyakit Berjangkit 1988

Akta Pencegahan dan Pengawalan Penyakit Berjangkit 1988 (Bahasa Inggeris: Prevention and Control of Infectious Diseases Act 1988) atau Akta 342 merupakan suatu akta bagi meminda dan menyatukan undang-undang yang berhubungan dengan pencegahan dan pengawalan penyakit-penyakit berjangkit dan bagi mengadakan peruntukan mengenai perkara-perkara lain yang berkaitan dengan pencegahan dan pengawalan penyakit berjangkit. Akta ini digubal di Dewan Rakyat pada 4 Julai 1988, dan mendapat perkenan Yang di-Pertuan Agong pada 13 Ogos 1988. Ia mula berkuatkuasa pada 8 September 1988.

Peranan akta 
Penggubalan Akta Pencegahan dan Pengawalan Penyakit Berjangkit 1988 ini telah memansuhkan beberapa undang-undang sebelumnya iaitu

 3 undang-undang di Negeri-Negeri Melayu Bersekutu (Enakmen Kuarantin, Enakmen Pencegahan Penyakit, Enakmen Tanam Cacar),
 2 undang-undang di Negeri-Negeri Selat (Ordinan Kuarantin dan Pencegahan Penyakit 1939, Ordinan Pesakit Kusta),
 2 undang-undang negeri Johor (Enakmen Tanam Cacar, Enakmen Kuarantjn dan Pencegahan Penyakit),
 1 undang-undang negeri Kedah (Undang-Undang No.124 (Colek Ketumbuh) ),
 2 undang-undang negeri Kelantan (Enakmen Pesakit Kusta 1935, Enakmen Pencegahan Penyakit 1939)
 2 undang-undang negeri Perlis (Undang-Undang Kuarantin dan Pencegahan Penyakit 1346, Undang-Undang Kuarantin Padang Besar 1345), 
 1 undang-undang negeri Terengganu (Enakmen Kuarantin dan Pencegahan Penyakit 1356), 
 1 undang-undang Persekutuan Tanah Melayu (Ordjnan Enakmen Kuarantin dan Pencegahan Penyakit (Pemakaian bagi Kedah) 1950), dan 
 1 undang-undang Malaysia iaitu Akta 52 (Akta Pembasmi Malaria 1971)

Isi kandungan 
Akta Pencegahan dan Pengawalan Penyakit Berjangkit 1988 mempunyai 33 seksyen dan dua jadual.

Pindaan 
Akta Pencegahan dan Pengawalan Penyakit Berjangkit 1988 ini telah mengalami pindaan sebanyak 4 kali pada bahagian Jadual Pertama menerusi Perintah Pencegahan dan Pengawalan Penyakit Berjangkit (Pindaan Jadual Pertama) 1995, Perintah Pencegahan dan Pengawalan Penyakit Berjangkit (Pindaan Jadual Pertama) 1997, Perintah Pencegahan dan Pengawalan Penyakit Berjangkit (Pindaan Jadual Pertama) 2006, dan Perintah Pencegahan dan Pengawalan Penyakit Berjangkit (Pindaan Jadual Pertama) 2016.

Penguatkuasaan

Rotavirus (2016) 
Jabatan Kesihatan Negeri (JKN) Perak telah menutup beberapa kolam renang di negeri itu bagi memantau aktiviti pencucian kolam akibat wujudnya kes berkaitan rotavirus di beberapa negeri. Kolam-kolam ini ditutup di bawah Seksyen 18 (1) (d) Akta Pencegahan dan Kawalan Penyakit Berjangkit 1988 (Akta 342) sehingga JKN Perak berpuas hati dengan tindakan pembersihan yang telah dijalankan dan ia tidak akan memudaratkan kesihatan awam.

COVID-19 (2020-2021) 

Kerajaan Malaysia memutuskan untuk melaksanakan Perintah Kawalan Pergerakan, mulai 18 Mac 2020 di seluruh negara. Perintah kawalan itu dibuat mengikut Akta Pencegahan dan Pengawalan Penyakit Berjangkit 1988 dan Akta Polis 1967.

Baca lagi 

Kawalan jangkitan
Perlembagaan Malaysia
 Kementerian Kesihatan Malaysia
 Sindrom pernafasan Timur Tengah
 Pandemik COVID-19 di Malaysia

Pautan luar 

 Akta Pencegahan dan Pengawalan Penyakit Berjangkit 1988

Rujukan 

Akta di Malaysia
1988 di Malaysia
Pandemik COVID-19 di Malaysia